**SABIEDRĪBAS AR IEROBEŽOTU ATBILDĪBU**

**„JŪRMALAS ŪDENS”**

**iepirkuma ar ID Nr. M-JU-06/2014**

**„Par tiesībām veikt meliorācijas novadgrāvja uzturēšanas darbus Zvejas ielā, Jūrmalā saskaņā ar līguma noteikumiem”**

**IEPIRKUMU KOMISIJAS SĒDES**

**PROTOKOLS Nr.1**

Jūrmalā, Promenādes ielā 1a 2014.gada 21.novembrī

Sēde atklāta plkst.10:00

**Piedalās:**

Komisijas locekļi:

P.Plinte, A.Kamarūts un L.Janberga.

**Sēdi vada -** komisijas priekšsēdētājs P.Plinte.

**Protokolē –** P.Plinte

**Darba kārtība:**

1. Pretendentu iesniegto piedāvājumu organizētajā iepirkumā ar ID Nr. M-JU-06/2014 „Par tiesībām veikt meliorācijas novadgrāvja uzturēšanas darbus Zvejas ielā, Jūrmalā saskaņā ar līguma noteikumiem” vērtēšana un lēmuma pieņemšana izsludinātās iepirkuma procedūras ietvaros.

**1. Pretendentu iesniegto piedāvājumu organizētajā iepirkumā ar ID Nr M-JU-06/2014 „Par tiesībām veikt meliorācijas novadgrāvja uzturēšanas darbus Zvejas ielā, Jūrmalā saskaņā ar līguma noteikumiem” vērtēšana un lēmuma pieņemšana izsludinātās iepirkuma procedūras ietvaros.**

Piedāvājumu vērtēšanas procedūru vada komisijas priekšsēdētājs P.Plinte.

Tiek nolasīts komisijas sastāvs un sniegta informācija par pretendentiem, kas iesnieguši piedāvājumus un piedalījušies piedāvājumu atvēršanā, kas notika Jūrmalā, Promenādes ielā 1a 16.kabinetā 2014.gada 10.novembrī plkst. 9:00.

Komisijas priekšsēdētājs informē, ka piedāvājumu atvēršanas sapulces gaita netika protokolēta, jo Publisko iepirkumu likums attiecīgās iepirkuma procedūras ietvaros šāda dokumenta sagatavošanu minētajā procesā nepieprasa. Piedāvājumu atvēršanā piedāvājumus iesniegušie pretendenti piedalījās. Pēc piedāvājumu atvēršanas un finanšu piedāvājumu nolasīšanas katrs iepirkuma komisijas loceklis parakstīja apliecinājumu, ka neatrodas interešu konfliktā un nav ietekmēts *(1.pielikums)*, kas tiek pievienoti sēdes protokolam.

Komisijas priekšsēdētājs ziņo:

Piedāvājumus iepirkumam ir iesnieguši trīs pretendenti –

1. SIA „ME” 2014.gada 10.novembrī;
2. SIA „SALI BŪVTRANS” 2014.gada 6.novembrī,
3. SIA „RIGA RENT” PA „HIDROCOM RR”2014.gada 10.novembrī,

Par pretendentu piedāvājumu iesniegšanas faktu tika veikta atzīme uz pretendenta iesniegtās piedāvājuma aploksnes, kā arī ierīkota atsevišķa pretendentu reģistrācijas lapa, kurā katrs piedāvājumu iesniegušais pretendents parakstījās par piedāvājuma iesniegšanas faktu *(2.pielikums)*.

Pretendentu finanšu piedāvājumi:

|  |  |  |
| --- | --- | --- |
| **Nr.** | **Pretendenta nosaukums** | **Pretendenta piedāvātā kopējā līgumcena**  **(bez PVN)** |
| 1 | SIA „ME” | 3 614.97 |
| 2 | SIA „SALI BŪVTRANS” | 5 686.56 |
| 3 | PA „HIDROCOM RR” | 9 983.21 |

Komisijas priekšsēdētājs un komisijas locekļi uzsāk piedāvājumu vērtēšanu, veicot piedāvājumu atbilstības pārbaudi iepirkuma uzaicinājumā izvirzītajām prasībām (*3.pielikums – iepirkumu komisijas locekļu individuālie vērtējumi)*.

Veicot pretendentu iesniegto piedāvājumu satura pārbaudi, un pretendentu atlases pārbaudi, saskaņā ar izvirzītajām prasībām iepirkuma procedūras dokumentācijā, **Komisija konstatē, ka pretendentu: SIA „ME” un PA„HIDROCOM RR”iesniegtie piedāvājumi neatbilst iepirkuma uzaicinājumā izvirzītajām prasībām.**

Ievērojot konstatēto **Komisijas locekļi nolemj izslēgt pretendentus: SIA „ME” un PA„HIDROCOM RR” no turpmākās piedāvājumu vērtēšanas procedūras**, zemāk norādīto apstākļu dēļ:

(1) Pretendenta – **SIA „ME ”**, reģ.Nr.40103199106 iesniegtais piedāvājums neatbilst iekšējā iepirkuma procedūras dokumentācijā izvirzītajām prasībām un konstatētās neatbilstības ir būtiskas, līdz ar to, tas ir izslēdzams no turpmākās vērtēšanas, zemāk norādīto trūkumu dēļ:

1) Pārbaudot pretendenta sniegtās ziņas par būvniecības jomām, kurās būvkomersants (pretendents) saskaņā ar būvniecības likuma 22. panta 2 daļu ir tiesīgs veikt komercdarbību, Latvijas Republikas Ekonomikas ministrijas publiski pieejamā būvkomersanta reģistrā, tika konstatēts, ka **pretendents ir tiesīgs veikt komercdarbību ceļu projektēšanā, ceļu būvdarbu vadīšanā un būvuzraudzībā.**

Saskaņā ar būvkomersantu reģistrā esošo informāciju, pretendents ievērojot Ministra kabineta noteikumus Nr.116 „Būvkomersantu reģistrācijas noteikumi” 5. punkta 5.2. apakšpunktu ir nodarbinājis atbildīgo speciālistu (Anatoliju Petrukēviču), kas ir sertificēts ceļu projektēšanā, būvdarbu vadīšanā un būvuzraudzības jomā. ***Tādējādi Pretendents ir apliecinājis faktu, ka Pretendentam ir tiesības nodarboties ar komercdarbību ceļu projektēšanā, ceļu būvdarbu vadīšanā un būvuzraudzībā.***

2) Papildus **Pretendenta piedāvājumā ir pievienota būvprakses sertifikāta ūdensapgādes un kanalizācijas sistēmu būvmontāžas darbu vadīšanā un būvuzraudzībā ar Nr. 50 – 2997, kas izniegts Andrim Žukauskam, kopija. Piedāvājums nesatur dokumentus, kas apliecinātu faktu, ka minētais speciālists hidromelioratīvajā būvniecības jomā ir nodarbināts pie pretendenta kā atbildīgais speciālists, atbilstoši Ministru kabineta noteikumiem Nr.116 būvkomersantu reģistrācijas noteikumi 5. punkta 5.2. apakšpunkta noteikumiem,** kuri nosaka ka komersantam ir pastāvīgi jāuztur un jāaktualizē informācija būvkomersanta reģistrā par nodarbinātajiem atbildīgajiem speciālistiem uz darba līguma pamata attiecīgās būvniecības jomās, kurās būvkomersants vēlas veikt komercdarbību. ***Līdz ar to ir konstatējams, ka Pretendentam nav tiesības veikt komercdarbību publiskās iepirkumam procedūras dokumentācijā norādīto darbu izpildē.***

3)Pārbaudot Valsts ieņēmumu dienesta publiski pieejamā mājaslapā informāciju par Pretendenta kā nodokļu maksātāja VID administrēto nodokļu (nodevu) parāda esamību vai neesamību, tika konstatēts ,ka Pretendentam uz 2014.gada novembra 07. datumā nodokļu maksātājam ir VID administrēto nodokļu (nodevu) parāds 449.45 euro apmērā.

**Līdz ar to ir secināms, ka Pretendents ir iesniedzis piedāvājumu par būvniecības jomu, kurā viņš nav tiesīgs izpildīt darbus ievērojot būvniecības likuma 22.panta 2.daļu,** jo būvkomersanta reģistrā pretendentam nav reģistrēts atbildīgais speciālists, kurš būtu saņēmis attiecīgu sertifikātu publisko iepirkumu līgumā paredzēto darbu izpildei.

Ievērojot konstatētās neatbilstības iepirkuma procedūras dokumentācijā izvirzītajām prasībām, SIA „ME” tika izslēgts no dalības iepirkuma procedūrā.

(2) Pretendenta –**PA„HIDROCOM RR”,** reģ.Nr.40103406791 iesniegtais piedāvājums neatbilst iekšējā iepirkuma procedūras dokumentācijā izvirzītajām prasībām un konstatētās neatbilstības ir būtiskas, līdz ar to, tas ir izslēdzams no turpmākās vērtēšanas, zemāk norādīto trūkumu dēļ

1) Pretendents – PA „HIDROCOM RR” nav izpildījis iepirkuma procedūras dokumentācijas 1.punkta prasības. Proti, pretendenta piedāvājumam pievienotais 2014.gada 7.novembra personu apvienības „Hidrocom RR” dibināšanas līgums nav attiecināms uz pasūtītāja izsludināto iepirkuma procedūru ar identifikācijas numuru ID Nr.M-JU-06/2014. Minētais apgalvojums tiek pamatots ar faktu, ka ne viens minētā līguma punkts nesatur atsauci ne uz pasūtītāja nosaukumu, ne arī pasūtītāja izsludinātās iepirkuma procedūras identifikācijas numuru vai nosaukumu. Līdz ar to, minētais tiesiskais darījums nevar tikt atzīts par dokumentu, kas ļauj piedāvājumu parakstījušai personai uzņemties saistības pretendenta vārdā.

2) Pretendenta – PA „HIDROCOM RR” piedāvājums nesatur iepirkuma procedūras dokumentācijas 2.punktā pieprasīto informāciju par personu, uz kura resursiem balstās pretendents - SIA „Hidrocom”. [*2.Pretendenta apliecinājums par to, ka pēdējo divu darbības gadu laikā no piedāvājuma iesniegšanas dienas, pamatojoties uz spēkā stājušos tiesas spriedumu vai citas kompetentas institūcijas spēkā stājušos lēmumu nav atzīts par vainīgu normatīvo aktu būtiskā pārkāpumā, tajā skaitā vides aizsardzības, konkurences un darba tiesību būtiskā pārkāpumā, kas saistīts ar personu nodarbināšanu bez rakstveida darba līguma noslēgšanas.]* Minētā prasība ir attiecināma uz visiem personu apvienības dalībniekiem, jo piedāvājuma iesniegšanas brīdī tie nav nodibinājuši komercsabiedrību Komerclikumā noteiktajā kārtībā, kas kā patstāvīgs tiesību subjekts varētu sniegt apliecinājumus un citus dokumentus no sava vārda. Līdz ar to, ievērojot Publisko iepirkumu likuma 39.1 panta pirmās daļas 6)punkta noteikumus pasūtītājam ir jāizslēdz pretendents no turpmākās dalības iepirkumā.

3) Kopsakarā izvērtējot pretendenta – PA „HIDROCOM RR” piedāvājumu un tajā ietvertās dokumentācijas saturu, pasūtītājs nekonstatē galveno vērtēšanas kritēriju vienošanās par kopīgu dalību iepirkumā slēgšanai un kopīga piedāvājuma iesniegšanai, proti, ka uzņēmumi nebija spējīgi iesniegt piedāvājumu atsevišķi. Vadoties no pretendenta iesniegtā piedāvājuma satura viennozīmīgi ir secināms, ka SIA „Riga rent” bija spējīgs iesniegt atsevišķi piedāvājumu pasūtītāja izsludinātajā iepirkuma procedūrā. Visas atsauksmes no citiem pasūtītājiem, kā arī norādītie veiktie darbu apjomi un finanšu rādītāji ir iesniegti par tikai un vienīgi par SIA „Riga rent”. Līdz ar to arī vadoties no Konkurences likuma noteikumiem šādu vienošanos iespējams var uzskatīt par minētā likuma pārkāpumu.

Ievērojot konstatētās neatbilstības iepirkuma procedūras dokumentācijā izvirzītajām prasībām, PA „HIDROCOM RR” tika izslēgts no dalības iepirkuma procedūrā.

Iepirkumu komisijas locekļu individuālo vērtējumu apkopojums ar vērtējumu pamatojumu tiek pievienots protokola *4.pielikumā.*

**Pamatojoties uz augstāk minēto un iepirkumu komisijas locekļu individuālajiem vērtējumiem, iepirkumu komisija nolemj:**

1. Par visizdevīgāko piedāvājumu atzīt SIA „SALI BŪVTRANS” piedāvājumu, kas saskaņā ar iepirkumu komisijas locekļu individuālajiem vērtējumiem ir ieguvis lielāko punktu skaitu.

2. Noslēgt ar SIA „SALI BŪVTRANS” līgumu, saskaņā ar iekšējās iepirkuma procedūras dokumentāciju un iesniegto piedāvājumu.

**Balso “par”:** P.Plinte, A.Kamarūts, L.Janberga.

**Balso “pret”:** nav.

**Balso “atturas”:** nav.

**Lēmums ir pieņemts**

Sēde slēgta plkst. 12:00

Protokols sastādīts uz 4 (četrām) lapām ar 4 (četriem) pielikumiem, vienā oriģināleksemplārā.

Komisijas priekšsēdētājs P.Plinte

Komisijas locekļi:

A.Kamarūts

L.Janberga

Protokolēja: P.Plinte